b'\n_START_ARTICLE_\n\xc3\x81ngel Lafita\n_START_SECTION_\nSeurajoukkueura\n_START_PARAGRAPH_\nLafita on Real Zaragozan kasvatti. Kaudella 2004\xe2\x80\x932005 h\xc3\xa4n teki ensiesiintymisens\xc3\xa4 edustusjoukkueessa 28. elokuuta 2005 pelatussa ottelussa Atl\xc3\xa9tico Madridia vastaan. H\xc3\xa4n oli t\xc3\xa4rke\xc3\xa4ss\xc3\xa4 roolissa kaudella 2006\xe2\x80\x932007, kun joukkue p\xc3\xa4\xc3\xa4sarjan p\xc3\xa4\xc3\xa4tteeksi oli kuudes ja selvisi t\xc3\xa4ten seuraavaksi kaudeksi Uefa-cupiin._NEWLINE_Elokuussa 2007 Lafita siirtyi kauden lainasopimuksella Deportivo La Coru\xc3\xb1aan, jonka j\xc3\xa4lkeen joukkueella oli mahdollisuus tehd\xc3\xa4 siirrosta pysyv\xc3\xa4. H\xc3\xa4n pelasi kauden aikana 24 p\xc3\xa4\xc3\xa4sarjaottelua, joissa h\xc3\xa4n teki kolme maalia. Hein\xc3\xa4kuussa 2008 Deportivo maksoi Real Zaragozalle 2 miljoonan euron siirtokorvauksen._NEWLINE_Lafita ei pelannut kauden 2008\xe2\x80\x932009 alussa, johtuen henkil\xc3\xb6kohtaisista ongelmistaan. H\xc3\xa4n palasi pelikentille lokakuussa 2008, aloittaen tehokkaasti tehty\xc3\xa4\xc3\xa4n ensimm\xc3\xa4isiss\xc3\xa4 seitsem\xc3\xa4ss\xc3\xa4 ottelussa nelj\xc3\xa4 maalia._NEWLINE_Kaudeksi 2009\xe2\x80\x932010 h\xc3\xa4n palasi lopulta kasvattajaseuraansa, kun Deportivo ja Real Zaragoza saivat selvitetty\xc3\xa4 siirrossa ilmenneet ep\xc3\xa4kohdat.'